Φασολάκια λαδερά
Φτιάξτε αυτή τη συνταγή και θα έχετε ένα υπέροχο, ελαφρύ και σούπερ θρεπτικό πιάτο που τρώγεται καλύτερα κρύο.
1 κιλό φρέσκα φασολάκια, π.χ. τσαουλιά, καθαρισμένα , 2 μέτρια ξερά κρεμμύδια, ψιλοκομμένα , 1 σκελίδα σκόρδο, σε φετάκια , 4 μέτριες ντομάτες, τριμμένες , 3 μέτριες πατάτες, κυδωνάτες, 3-4 μέτρια κολοκυθάκια, κομμένα κατά μήκος στα τέσσερα , 200 ml ελαιόλαδο , αλάτι, φρεσκοτριμμένο πιπέρι
Για να φτιάξουμε φασολάκια λαδερά. ξεκινάμε ζεσταίνοντας σε μεγαλούτσικη κατσαρόλα με 150 ml από το ελαιόλαδο σε μέτρια φωτιά και σοτάρουμε τα φασολάκια με τα κρεμμύδια για 6-7 λεπτά, μέχρι να μαλακώσουν λίγο, αλλά να μη ροδίσουν.Ρίχνουμε το σκόρδο, σοτάρουμε για 1 λεπτό και προσθέτουμε την τριμμένη ντομάτα και λίγο νερό, ίσα να καλύψει τα υλικά. Αλατοπιπερώνουμε και αφήνουμε να πάρουν μία βράση. Χαμηλώνουμε τη φωτιά και μαγειρεύουμε για 15 λεπτά. Ρίχνουμε τις πατάτες και τα κολοκύθια και μαγειρεύουμε για άλλα 20-25 λεπτά, μέχρι να μαλακώσουν οι πατάτες και το φαγητό να μείνει με το λάδι του.Διορθώνουμε το αλατοπίπερο, ρίχνουμε το υπόλοιπο ελαιόλαδο, σείουμε την κατσαρόλα και αποσύρουμε από τη φωτιά.Αφήνουμε το φαγητό να γίνει χλιαρό και σερβίρουμε.
Κολοκυθάκια,Λαχανικά,Φασολάκια